Naţionala U19, pregătită de selecţionerul Adrian Dulcea, dispută în perioada 20-26 martie meciurile de la Turul de Elită, ultima etapă a calificărilor înaintea turneului final EURO U19.
După ce au fost învinşi cu scorul de 2-0 de Turcia în prima etapă, România a reușit sâmbătă să învingă Germania, scor 3-2.
Au marcat pentru noi Patrick Dulcea (fiul selecționerului, minutul 28), Stan (43) și Adrian Mazilu (90+4), nemții punctând prin dubla lui Pejcinovic (30 și 58).
Marţi, tricolorii U19 jor juca împotriva Croaţiei și speră la o calificare la Euro.
În clasament, România are 3 puncte și e la egalitate cu Turcia și Croația, care se întâlnesc tot astăzi, Germania având 0 puncte.
Se califică la EURO U19 câştigătoarele celor şapte grupe de la Turul de Elită. Turneul final va fi găzduit de Irlanda de Nord în perioada 15-28 iulie 2024. Naţionala României a participat la două ediţii de Campionat European U19, în 2011 şi 2022. În 2025, turneul final EURO U19 va fi găzduit de România.